- Laurel. - Jerry!
Jerry.
- Ez. - Ai ene.
Etxera itzuli behar duzu, orain.
- Zer diozu? - Ez, oraintxe bertan.
Zer ostia?
1990EKO MARTXOAK 8
- Zenbat metro karratu ditu sukaldeak? - 35.
- Parkinga du atzealdean? - Lau tokikoa.
Primeran, joder! Tira...
- Westwood erdialdean, UCLAtik gertu... - Ezin hobe, txo.
Mauka da, joder.
Bai?
Gus! Zelan, motel?
Zelan doa jatetxea?
Zer?
Jerry!
- Zer ostia gertatzen da hemen? - Jerry!
Oziel doktorea, emazteari esan diodan bezala,
zuen etxea miatzeko baimena eman digute.
Zertan oinarrituta?
Menendeztarren hilketekin lotura duten zinta garrantzitsuak dituzulakoan gaude.
Nork esan dizue?
Haien saioak grabatu zituen.
Haien aitorpenak grabatuta ditu.
Grabaketa-ordu pila bat dago. Antolaketaz eta zergatiaz
aritzen dira, baita kontzientziaren ausikiaz ere.
Iturri fidagarria dira.
- Berak esan die. - Orain ez.
- Badakizu puta ero horrek esan diela. - Orain ez.
Zergatik ez zoaz janztera?
Argi gera dadila
nire pazienteen konfidentzialtasuna urratu ez dudala
eta etxea miatuko zenutenik ez nekiela.
Ageri da emaztea jantzi gabe dagoelako eta...
Ulertzen dugu, doktore.
Bueno, bada, non daude zintak?
Zer...?
- Zer da hau? - Hartu eta kito.
Poliziak atxilotuko nau. Ordaindu fidantza eta deitu nire abokatuari, Gerry Chaleffi.
- Lyle, paranoia sartu zaizu. - Ez horixe, Glenn.
Oraindik uste dute guk hil genituela.
Auskalo beste norekin aritu diren.
Ziur aski, nire psikologoarekin, Ozielekin.
Ezin die ezer esan. Pazienteen konfidentzialtasuna.
Pikutara polizia. Ez da zure errua hiltzailea ez aurkitzea.
Poliziak konfidentzialtasunaren kontua saihestea lortzen badu
eta zinta puta horiek eskuratzen baditu, nireak egin du, joder!
Nireak egin du, ostia!
Zuen ustez, amak hiltzea merezi zuen?
Inoiz ez genuen hori pentsatu.
Kontua zen
aita hilko bagenuen, ziur aski ama ere hil beharko genukeela.
Zuetako batek iritzi desberdina zuen ama hiltzeari buruz?
Ez horixe.
Inola ere ez nuen ama hiltzeko erabakia hartuko
Eriken onarpenik gabe.
Ez nuen harengan eraginik izan nahi.
Pentsatzeko denbora eman nion.
Bale. Erik?
Bai.
Hil behar genuen.
Bueno, nork bazkaldu nahi du? Tira.
- Bai. - Tira. Prest? Gosez hiltzen nago.
Auto ederra. Prezio onean erosi duzu?
- Glenn. - Esan.
Ixo, ostia.
Noiz jasoko duzu Porschea garajetik?
Bihar, baina bitartean Eriken tarrantan joan beharko dut.
Alu hori! Zer ostia zabiltza? Ene...
Tira! Goazen!
Igo eskuak edo burua lehertuko dizuet!
- Jaitsi! - Erakutsi eskuak!
Jaitsi autotik.
Zatoz hona.
Jarri belauniko. Etzan ahoz behera.
Eskuak bizkarrean. Ez mugitu!
Joseph Lyle Menendez, isilik egoteko eskubidea duzu.
Esaten duzun guztia zure aurka erabil daiteke epai batean...
Nola gerta daiteke hau?
Ez atxilotu, ez ukitu ezin gintuztela esan zenuen.
Poliziak froga nahikorik ez zuela!
Badirudi orain badutela, eta barrutiko fiskala ados dago.
Joder!
Bale. Zer egin behar dut orain, Gerry? Esan.
Entzun, nire laguna
Robert Shapirori deituko diot, zigor-abokatu aparta da.
Honekin lagun diezaguke.
Ados? Bitartean,
utzi tenis-txapelketa bertan behera eta irten Israeletik.
Interpolek atxilotzen bazaitu, Ekialde Ertaineko kartzela batean amaituko duzu,
eta han ez duzu konstituzioaren babesik izango.
Zatoz hona. Utzi behako bat ematen.
Aizue, Menendez da.
A, Menendez.
Hara, txiki!
Gurasoak hil zenituela entzun dut.
Bienvenido!
Ene Jainkoa! Ezin naiz hor bizi.
Bueno, hor biziko zara.
Tira, barrura.
Ongi etorri Los Angelesera.
Eskerrik asko gurekin bidaiatzeagatik. Ongi etorri.
- Lasai, bilurrak ez dira behar. - Sentitzen dut.
Arauak dira.
Isilik egoteko eskubidea duzu.
Esaten duzun guztia zure aurka erabil daiteke epai batean.
Abokatua izateko eskubidea duzu. Ezin baduzu ordaindu, bat esleituko zaizu.
Erik?
Lyle?
Kaixo!
Lyle, zu zara?
Bai.
Noiz itzuli zara Los Angelesera?
Duela pare bat ordu. Aireportuan harrapatu naute.
Oso kezkaturik nengoen, E. Uste nuen agian
ihes egiten saiatuko zinela eta... Tira, ez zintudala berriz ikusiko.
Jakina itzuliko nintzela.
Nire anaia zara.
Zer egingo dugu?
- Lyle, zer esango diogu jendeari? - Aizu...
Orain bakarrik gaude, E.
Bakarrik gaude.
Pert Pluseko xanpua eta ile-moldatzailea.
Laka bidali dizut. Aqua Netekoa esan zenuen?
Ez, Aqua Netekoa ez. Hemen hori konfiskatzen dute.
Soplete bat egin daiteke horrekin.
Ile-aparra behar dut. Esan Jamieri, badaki zer erosi.
- Sartu hamar zentabo jarraitzeko. - Joder!
Bale. Azkar. Telefono hauek, Robert...
Ezinezkoa da hemen hamarreko txanponak lortzea.
Lyle, kontzentratu. Akusazioa baino sinesgarriagoak izan behar dugu.
"Bost Familiek hil zituzten". Istorio lausoa oso.
Bale, bada... jarri arreta familia bakar batean.
Adibidez, nola deitzen da... Bambino familian. Jarri arreta horretan.
- Sartu hamar zentabo jarraitzeko. - Joder!
Hamar zentaboko txanponak behar ditut. Lortuko dizkidazu?
Mesedez.
E, hamar zentaborik bai?
Bai, buztana jaten badidazu.
Euli halakoa.
ESNEA
Erik, jan behar duzu.
Ezin dut.
Esnea emango didazu?
Ezin duzu esnea soilik edan.
Hango tipo horrek ez dit begirik kentzen.
Ez begiratu.
Hemen barruan hilko naute.
Joan behar dut.
Tira, motel! Zer ostia? Joder!
Hau gainditzen badugu, edozer gauza gaindi dezakegu.
Bai. Entzun, bidali ile-aparra eta ileordeentzako zinta itsasgarria.
Eta, benetan, hamar zentaboko txanponak.
Amonak bost edo bidali ditu. Pila bat behar dugu.
Erik, Jamierekin hitz egin nahi?
Ileordeentzako zinta itsasgarria behar dut. Topstickekoa.
Ileordea krokekin lotzen da,
baina zintak ertzak finkatzen ditu.
Horri esker ez da mugitzen.
KEXA-ORRIAK
E...
- Zergatik dago esnea komunean? - Hotz mantentzeko.
Aizu.
Ezin duzu esnea soilik edan, ados?
Janariak goragalea ematen dit, Lyle. Zer egingo dut?
- Toallatxo hezeak? - Bai.
Lor ditzakezun guztiak, usain txarra izaten hasia da eta.
Egon. Haiekin garbituko du bere burua?
Hala espero dut.
Dutxen beldur delakoan nago.
Zintarekin itsaskor geratzen da. Ezin dut ondo garbitu.
Nire hortzetako eskuila da hori?
Menendez.
Berrogeita hamar dolar behar dituzun txanpon guztiak lortzeko.
Joder!
Amona, alu hori! Hamar zentaboko txanponak behar ditut, ez dirua!
Hamar zentaboko txanponak! Hamar zentaboko txanpon putak!
Milioidunak gara eta ezin dugu txanpon-paketerik lortu.
Osaba Carlos, ez genuen hilketekin inolako zerikusirik izan.
Ez dizkizuet ehun dolar emango hamar zentaboko bederatzi txanponen truke.
Ile-apar honek 9,99 dolar balio ditu. Bi hamarreko txanponen truke, zuretzat.
Joder!
Ni dutxen beldur ohi nintzen, baina ja ez.
Jendeak amaitu eta 20 minutu geroago sartzen naiz.
Dutxa guztiak, niretzat.
Gero arte.
Kaixo.
Ez nago oso ondo.
Kaixo, osaba Carlos.
Txanpon-pakete puta mordoa behar dugu.
Aurkitu ezkutuan sartzeko modua. Hemen ileordeak gorroto dituzte.
- Gero arte. - Bai, gero arte.
Bi zatirekin egunean, ondo geratzea lor dezaket,
baina, lau baditut, hobe.
Marka Topstick deitzen da.
Eta beste zerbait behar dut. Oso garrantzitsua da hau.
Bain de Soleil.
Bain de Soleil. Lor dezakezun guztia.
Bain de Soleil. Zer da hori?
Belzteko krema.
Begira iezaiozu.
Mamu puta dirudi. Biok dirudigu.
Hemengo argiek hezurretako D bitamina xurgatzen dute.
Zein puntutan gaude Castrorekin? Berririk bai?
Aitarekin zerikusirik duen guztia Kubarekin lotuta dago eta.
Zeuk aipatu zenuen hau aurrekoan, ezta?
- Bai, nik uste... - Aizue.
Errealistak izan behar dugu. Ez dut uste egoera ulertzen duzuenik.
Zuen kasuaz aritu behar dugu, ez belzteko kremaz eta ileordeez.
Zu omen zara egoera ulertzen ez duena, Shapiro jauna.
1990ean gaude.
Aro berria da, kasua telebistaz emango dute.
Nire kezkarik handiena kameraren aurrean nola agertuko garen da.
Itxura ona badugu, dotorea eta txukuna, bizitza osoa aurretik dugula ematen badu,
ez dago gurasoak guk hil genituela pentsatuko duen zinpeko epaimahai putarik.
- Ez baikenituen hil. - Ez baikenituen hil.
Ados.
Nire kezkarik handiena zein den esango dizuet.
Hori sauna bat da?
Ez, Erik.
Gas-ganbera bat da.
Birentzat. Aproposa, beraz.
Sentitzen dut hau esatea, baina ez duzue enpatiarik pizten.
Aberatsak eta mizkeak zarete. Jendeak horrelako pertsonak gorroto ditu.
Tira, zuen karguen irakurketa deskalabrua izan zen.
Psikopatak zeniruditen.
Irri egiteko esan nizuen. Errespetua erakusteko.
"Bai, epaile jauna. Ez, epaile jauna". Baina ez.
Argiek itsutzen ninduten.
- Epaileak ahots irrigarria zuen. - Lo-eskasa nuen.
Aizue! Serio jarri behar dugu, ados?
Itxuraren kontu horrek
ja ez du inolako garrantzirik.
Jendeak iritzi sendoa du zuek bioi buruz.
Guk ez genituen gurasoak hil.
Ja, baina herritarrek hala uste dute.
Beraz, hau ekidin nahi baduzue... Hauxe!
Alda dezagun estrategia.
Ezin da belzteko kreman eta Fidel Castrori errua egoztean oinarritu.
Tira, agian...
Ez, zera...
Ez dizugu benetan zer gertatu zen kontatu.
- Zer ostia diozu? - Ez naiz gau hartaz ari.
Ez dakigu gau hartan zer gertatu zen. Zineman geunden.
Hori baino lehen gertatu zenaz ari naiz.
Barkatu, unetxo batez utziko gaituzu anaia eta biok...
bakarrik?
Eskerrik asko.
Ez gara horretaz arituko.
Zinpeko epaimahaiari ulertzen lagunduko liokeelakoan nago.
Zuk esan bezala, ama eta aitarekin lotuta dago.
Batzuetan gertatzen da, Erik.
Umeak izatearen parte da.
Ez gara horretaz arituko.
Orduan, kaleratuta nagoela esaten ari zarete?
Hain zuzen. Ez zara haiek defendatzen ari.
Haiek defendatzea ezinezkoa delako!
Eta kaleratu nauzue. Ongi!
Doaneko aholku bat:
zintak daudelako atxilotu zituzten.
Agian poliziak ez zituen entzun behar, baina entzun ditu.
Beraz, ireki begiak.
Haien istorioa hutsunez beteta dago, eta agian errudunak dira.
Ez!
Ez horixe! Abokatu bat zertarako, orduan?
- Ixo! - Aizue!
Akordioa egiteko kontratatu ninduzuen. Hemen horretarako nengoela uste nuen.
Kartzelatik atera nahi badituzue, ezin dizuet lagundu.
Ez diet sinesten. Eta zinpekoek ez diete sinetsiko.
Beraz, bilatu beste norbait. Eta istorio hobe bat behar duzue.
Bestela, errugabetzat jotzen dituzuen zuen mutilek
heriotza-zigorra jasoko dute Kaliforniako estatuaren eskutik.
Zorte on.
Ostia hori ia arau-huste arina izan zen.
Duela bost urte, hala izango zen.
Baina, lege berriarekin, bost harrik krimena esan nahi dute.
Eta, bat-batean, aldean arma neramanez, larriagotzen da.
Eta hemen nago, hiltzailez inguratuta.
Gu biok, hiltzailez inguratuta.
Bai, errugabeak kartzelan.
Horrela funtzionatzen omen du sistemak.
Zalantzak ditut...
zurekin.
- Zer esan nahi duzu? - Zer duzu gogoko?
Gizonak, ezta?
Gay zara, ezta?
Zer? Ez.
Ez.
- Eta ez dut hitz hori gogoko. - Bale. Ongi, nik ere ez.
Ez zara gay, baina gizonekin ibiltzea gogoko duzu, ezta?
Ez dakit, agian izango da...
etxean bizi izan nuenarengatik.
Baina...
zurekin ibiltzea gogoko dut.
Bale, bada.
Nik badakit nor naizen. Ez dit axola.
Eta zuri ere ez lizuke axola izan behar.
Ondo dago zarena izatea.
Bueno, nire familian, ez.
Zer egin dut? Ez dut ezer.
Zer da hau?
Zer? Ez dakit.
Erik, irakurri behin eta, gero, bota. Hauxe bururatu zait:
Markek Porschea kartzelako zamalekura eramatea
eta jaistea, motorra piztuta utzita.
Autora igo eta autobiderantz abiatuko gara.
Begiratu marrazkiari.
Gero, itxuraldaketa.
Kirurgia plastikora jo beharko genuke.
Liftingak, agian kokotseko inplanteak... Eta, jakina, ilea aldatuko dugu.
Pasaporteak beharko ditugu.
Baita bisak ere.
Gero nora joan erabakiko dugu.
Kanadara, agian, Mark H.-ren aitonaren kanpamentura,
beroa amaitzen den arte.
Nik uste, Toronto, Londres, Belgika eta Libano,
eta, gero, Kolonbian geratuko gara. Han oilasko-hegoak gogoko dituzte.
- Zer? - Altxa. Gela miatu behar dugu.
Zer da hau?
Ez dakit.
- Lyle Menendez, lerro gorrira. - Zer gertatzen da?
- Lerro gorrira! - Baina esan zergatik.
Zer gertatzen da?
- Lerro gorrira. - Esan zergatik.
- Aizu, zer ostia? - E, Lyle!
- Nora naramazu? - Lyle!
- Nora daramazu? - Zer gertatzen da?
Anaia beste bloke batera eraman dute.
Ez dut ulertzen. Zergatik?
Lylek gutun moduko bat idatzi zizula dio.
Etengabe idazten diogu elkarri.
Bai, baina gutun hau ihes-plana zen.
Erik.
Ez da kontu ona.
- Noiz itzuliko da? - Betiko jarri dute hemen.
Hor barruko norbaitengan...?
Agian zure blokeko norbaitengan...
fida zintezke?
Bai.
Bueno, bada, zer zehazki adoptatu nahi duzue?
Luze daramagu honetaz hitz egiten. Geure familia sortzeaz.
Emazteak alaba heldua du aurretiko ezkontza batetik, eta gu ez ginen ezkon...
Tim, emakume honek ez du gure bizitza osoa jakin behar.
Hobeto pentsatuta, agian bai.
Horrela erabakiko duzue nor den guraso ona izateko egokia, ezta?
Egia esan, nik uste, bikote guztiek frogatu beharko lukete
guraso onak izan daitezkeela.
Errazegia da ume bat izatea.
Bikote batzuek ume bat izan
eta ez dute zaintzen, jotzen dute eta gaizki tratatzen dute.
Orduan, 20 urte geroago, defentsa egin behar izaten diote.
Zure profila ikusita, Abramson andrea,
badirudi abokatu arrakastatsua zarela.
Eta, senarrak esan bezala, alaba heldua duzu jada.
Ez dut ama izatea zein gogorra den esan beharrik.
Ba al duzu arrazoi jakinik
zure bizitzako une honetan hori dena berriz bizitzeko prest egoteko?
Tira, hona hemen aitorpen deserosoa.
Ez dut gogoratzen nolakoa zen ama izatea.
Ea, bai, gogoratzen dut, baina dena nahiko lauso dago.
Laine izan nuen Zuzenbidea ikasten hastear nengoela.
Dibortziatu berri nintzen.
Behea ez jotzeko egin nezakeen gauza bakarra izan zen.
Ez diot ama txarra nintzenik. Ez nintzen ama txarra.
Inperfektua? Bai.
Lanaren menpeko? Erruduna.
Baina nire bizitzako une honetan
ama izateaz benetan goza nezakeelakoan nago.
Hain zaila izango ez litzatekeelakoan.
Eta, nire lana dela eta,
umeak behar bezala hezten ez direnean zer gertatzen den ikus dezaket.
Beraz, umea hezi eta behar duen maitasuna eman badiezaioket
ni bezalako defentsa-abokatu batekin inoiz topo egin behar ez izateko,
prest nago.
Horrek pare bat urtez pixoihalak aldatu behar izatea esan nahi badu ere.
Dominick, esajerazioa da hori.
Sharon, ni ezagututa, dagoeneko jakin beharko zenuke
inoiz ez dudala esajeratzen.
Ados. Baina gaiztoak?
Benetan dituzu gaiztotzat Menendez mutilak?
Bai.
Nik bezala gaiztakeriari aurpegira begiratu diozunean,
inoiz ez duzu ahazten.
- Haiek egin zutela uste duzu? - Jakina haiek egin zutela.
Berezko soziopatak dira.
Batez ere anaia nagusia.
Claus von Bülowk baino begi hutsagoak ditu.
Nola burura dakioke seme bati guraso bati horrelako zerbait egitea?
Ja ezerk ez nau harritzen, Joyce.
Jendea sekulakoak egiteko gai da.
Harritzen eta nazkatzen nauen bakarra
gure sistema judizialak
hiltzaile eta bortxatzaileen eskubideak
biktimen aurretik jartzea da.
Sistema judiziala lotsagabeki jartzen da akusatuen kontra,
batez ere beltzak direnean eta abokatu onak ezin dituztenean izan.
Ados, baina, zure kasu handienetako askotan,
argi dago zure bezeroak errudunak direla.
Zer diozu? Errugabeek bakarrik merezi dutela defentsa?
Ez, galdetzen ari naiz ea guztiek merezi duten Leslie Abramsonen defentsa,
batez ere lehen mailako hilketa leporatzen zaienean.
Heriotza-zigorra aberrazio moral hutsa da.
Immorala izateaz gain, ankerkeria ere bada.
Ulertezina da.
- Hara, Zapaltzaile andrea! - Nor?
Leslie Abramson.
Gizarteko gaitzesgarrienen defentsa-abokatua.
Hilketa-kasu bat epaitzean, ezin zara itxuran oinarritu.
Zehaztu behar duzu egilea zein egoera mentalean zegoen
delitua egitean.
Hango emakume hori
sistema judizialaren funtzionamendu txarraren eredu da.
Bere senean zegoen delitua egitean?
Arazo kognitiboak zituen?
Arrazoirik al zuen, egia izan ala ez,
arriskuan zegoela uste izateko?
Ba al dakizu fiskaltzarekin alaba hil zidan gizonaren alde akordioa
egiten lagundu nahi izan zidala?
Patologikoki atxikia da bezero errudunei,
bereziki gizon gazte errudunei.
Akusazioak ez ditu ñabardurak batere gogoko.
Akusatu guztiak
sistemak zapalduak izatea merezi dutela uste du.
Erraza da jazoera guztiak ezagutzen ez direnean justiziaz aritzea.
Beraz, "sumindura" izango da zure bigarren izena.
Egia esan, sinetsi ala ez, "Hope" da, hau da, "esperantza".
Dominick.
Kaixo, Leslie.
Ez nuen zu hemen ikustea espero.
Egia da ni hona etortzea ez dela ohikoa.
Bazkaltzeko elkartzen diren emakumeak gehiago datoz bat zurekin.
Rick Sanders zure bezeroaren apelazioa berriz ukatu dutela irakurri dut.
Ez omen da epe motzera heriotza-korridoretik libratuko.
Ziur Dominickek entretenitu zaituztela, andreok.
Porrot egin duen film-ekoizleaz gain,
kontalari ederra ere bada.
Ez sinetsi esaten duen guztia. Esajeratzeko joera du.
Ez dizugu denbora galarazi nahi, Leslie.
Ziur zure laguntza behar duen hiltzaileren bat dagoela.
Leslie naiz.
Kaixo, Gerry.
Bai, elkarrizketa bat egin berri didate.
Bai, kazetari batek.
Ez ditut kazetari guztiak gorroto.
Tira, txotxoloak bakarrik.
Gogora ezazu kazetari batekin ezkonduta nagoela.
Tira, esan.
Bai, kasuaren berri izan dut. Nork ez?
- Zutaz galdetu dute. - Zer?
Libre zauden jakiteko deitu dute.
Joder, txantxa ote da?
Abramson andrea, eskerrik asko gu ezagutzera etortzeagatik.
Gerry Chaleffek Los Angelesko emakumezko zigor-abokaturik onena zarela dio.
Ziur ez duela hori esan.
Gerryk ez luke "emakumezko zigor-abokaturik onena" esango.
Onena naizela besterik ez luke esango.
Tira, dakizunez, Robert Shapiro kaleratu berri dugu.
Ez genuen uste gure semeentzako nahikoa ona zenik.
Ezagutzen dut.
Abokatu ona da, baina ez da horrelako kasu baterako egokia.
Hedabideek diotenari buelta ematen dio
bere bezeroentzat akordio onena lortzeko asmoz.
Nik ez ditut akordioak gogoko.
Borrokatzea nahiago dut.
Borrokatu ezean, ezin baita irabazi.
Horrelako kasuetan lan egin duzu?
Akusatuei hilketa egozten zaien kasuetan?
Eta hala ere irabazi duzu?
Duela gutxi Arnel Salvatierra izeneko gazte bat defendatu nuen.
Aita hil zuela aitortu zuen.
Lehen mailako hilketaz akusatu zuten. Arnelek eta bere anai-arrebek
urte luzez pairatu zituzten tratu txar fisiko eta psikologikoak aitaren partetik.
Torturatzen zituen.
Akusazioak Arnel munstroa zela pentsarazi nahi zizuen.
Aitaren hilketa hainbat astez xeheki antolatu eta gero,
lotan zegoela odol hotzean buruan tiro egin ziola.
Nik ez dut uste hori gertatu zenik.
Nik uste, Arnelek bidezko defentsan hil zuen.
Arnelek aitak haserre-krisi batean
bera hiltzera itxaron behar zuen?
Edo ama?
Edo anai-arrebaren bat?
Lisa Steinberg txikiari gertatu zitzaion moduan
bere aita oldarkorrak hil zuenean?
Nik nahi nuen zinpekoek ikustea
Arnel ez zela munstroa,
biktima baizik.
Arnel lehen mailako hilketagatik kondenatzen baduzue,
aita hilobitik altxatuko balitz bezala litzateke,
eta zuek zinatekete haren azkeneko krimenaren gaizkideak.
Arnel lehen mailako hilketaz absolbitu zuten.
Hiru urteko baldintzapeko askatasuna ezarri zioten.
Hori lor zenezake Lyle eta Erikentzat?
Erik bakarrik defendatuko nuke.
Lylek beste abokatu bat kontratatu beharko du,
baina, orain arte irakurri dudanaren arabera,
mutil horiek ez dute bizitza kartzelan ematea merezi,
are gutxiago heriotza-zigorra.
Ezin dizuet irabaziko dudanik bermatu,
baina hitzematen dizuet
hortzez eta haginez borrokatuko naizela.
Noiz has zaitezke?
Lehenik ordainsariez hitz egin beharko genuke.
Azken asteak gogorrak izango ziren zuretzat.
Bakarrik kartzelan, anaiarengandik bereizita.
Bai, gogorra izan da.
Zu eta Lylez esaten ibili direna entzungo zenuen.
Gurasoak dirua lortzeko hil zituzten mutiko aberats eta mizkeak zaretela.
Eta egia da.
Hilketen ostean, diru mordoa gastatzen hasi zineten.
Autoetan, diseinuko arropan,
Rolexetan, luxuzko apartamentuetan...
Gehiegitxo erosketa-terapia izateko, ezta?
Erosketa konpultsiboa egitea zuen lehen hutsegitea izan zen.
Gero hanka sartu zenuten Oziel doktore zabor horretaz fidatuz.
Egindakoa aitortu zenioten.
Gero zuen saioak grabatzen utzi zenioten.
- Gero hiltzearekin mehatxatu zenuten. - Ez genuen bera hiltzeko asmorik.
Horregatik, orain zinta horiek froga gisa hartu eta zuen kontra erabili daitezke.
Ez genekien. Konfidentziala zelakoan geunden.
Gero Lyle eta biok bertsio desberdinak kontatzen hasi zineten.
Zer? Hain ziur zeundeten inoiz ez zintuztetela atxilotuko?
Gero, behin atxilotuta, auzitegian agertu zineten
errukigabe eta inolako alhadurarik erakutsi gabe.
Beste hutsegite larria.
Baina, hutsegiterik larriena
gurasoak hiltzea izan zen.
Guk ez...
Lylek idatzi zizun gutuna irakurri dut.
Ihes-plan zentzugabe hori.
Baina...
gutunean idatzi zuen beste zerbaitek jo zidan begia.
"Guk bakarrik dakigu egia.
Guk bakarrik ezagutzen ditugu gure familiaren iraganeko sekretuak".
Zer esan nahi du horrekin?
William Vicary doktorea kontratatu dut. Auzitegi-psikiatra da.
Harekin elkar zaitezen nahi dut gertatutakoaz eta zergatiaz aritzeko.
- Psikiatra gehiagorik ez. - Erik...
Ezin dut.
Ozielekin aritzea hanka-sartzea izan zela esan duzu. Ezin dut.
Lan-etika urratu zuen eta zuen konfiantzaz baliatu zen alua delako.
Vicary doktorea horrelakoa ez dela hitzematen dizut.
Erik...
Orain zure abokatua naiz
eta ez dizut berriz hanka sartzen utziko.
Baina nirekin guztiz zintzoa izatea eta nitaz fidatzea behar dut.
Irabazteko bide bakarra da.
Janaria jasanezina da.
Ia bizitza osoa eman dut neure gorputza zaintzen:
ondo jaten saiatzen, koipe gutxirekin, karbohidrato kargak egiten, eta orain hau.
Erik, dirua galtzen ari zara honekin, ados?
Nire lana kontu honen funtsera iristea da.
Baina, benetan,
nirekin zintzoa ez bazara, ezin naiz iritsi.
Guztiz zintzoa.
Jakina.
Tira...
Zaila da.
Saia zaitez.
Ados.
Zera...
Geuk egin genuen, bai.
Lylek eta biok egin genuen.
Baina...
zerbaitengatik...
Zerbaitengatik egin genuen.
Tira.
Erikekin izandako azken bi saioetako oharrak.
Txantxa izango da.
Vicary doktorearekin aritu naiz. Espero dut axola ez izatea.
Eskerrak eman nahi nizkizun egia esateagatik.
Eta orain ozen aipatuko dut egia hori.
Lylek, zure anaiak, sexualki abusatu zuen zutaz.
Noiz hasi zen?
Ni txikia nintzen.
Bospasei urte izango nituen.
Eta uste nuen nolabait...
gogoko nuela.
Agian. Hasieran.
Gero ez.
Eta gogoko ez zenuenean, edo gogoko zenuela uste zenuenean ere,
nola sentiarazten zizun, Erik?
Tira, ez diot inoiz aurpegiratu.
- Ez? - Ez.
Zeren...
Zergatik, Erik?
Zeren aitak berari gauza bera egin zion.
Zuen aitak zure anaia Lylez sexualki abusatu zuen?
Bai. Esaten zion...
espartarrek egiten zutena bezalakoa zela. Gogortzen zintuela.
Ez dakit zenbat denboraz egin zion hori.
Baina, une jakin batean, Lylek gelditzeko eskatu zion, eta hala egin zuen.
Eta abusatzeari utzi zion unea gogoratzen dut.
Argi eta garbi gogoratzen dut.
Zergatik, bada?
Orduan aita nitaz abusatzen hasi zelako.
Ai, Erik.
Laztana.
Ez kezkatu.
Eskerrik asko kontatzeagatik.
Eskerrik asko.
Nola biziraun zenuen? Esan.
Bizirauten, kito.
Egin beharrekoa egiten.
Bera saihesten eta...
jokoan sartzen azkarrago pasatzeko.
Unea gainetik kentzen.
Haren kafean edo janarian kanela botatzen edo...
Itxaron. Kanela, zergatik?
Zera...
Semenak zapore hobea izateko.
Ez zuen funtzionatu zeren...
guztiak kanela zeramalako kexatzen hasi zen.
Orduan nire janari guztiei limoi-zukua botatzen hasi nintzen,
dastamen-papilak sorgortzeko.
- Horrek funtzionatu zuen? - Egia esan, ez.
Baina saiatzen jarraitu behar nuen
bizitzen ari ginen bizitzak aldatzeko.
Eta, une jakin batean,
edozer gauza egiteko prest egongo nintzela jakin nuen,
guztia amaitu zedin.
Azpitituluak: Yara Prieto Ortiz